**pályázati kiírás minta**

**A Magyar Államkincstár Zala Megyei Igazgatóság**

pályázatot hirdet

pályázatkezelési feladatkör

határozatlan idejű

kormányzati szolgálati jogviszony keretében történő betöltésére

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Iskolai végzettség, szakképzettség: közgazdasági felsőoktatásban szerzett szakképzettség; **műszaki felsőoktatásban szerzett szakképzettség**; egyetemi vagy főiskolai szintű végzettség és Európai Unió szakirányú továbbképzési szakon szerzett szakképzettség; érettségi végzettség és pénzügyi vagy **műszaki területen szerzett szakképesítés**,
* Számítógépes felhasználó szintű gyakorlati ismeret (MS Office),
* „B” kategóriás gépjármű-vezetői engedély és gyakorlat,
* A meghirdetett **feladatkör** betöltésének feltétele 90 napnál nem régebbi hatósági erkölcsi bizonyítvány, melyet a pályázati anyaghoz nem kell csatolni.

**Az álláshelyen ellátandó feladatok:**

A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) Korm. rendelet, valamint az Irányító Hatóság és a Közreműködő Szervezet között létrejött szerződésben foglaltak szerint közreműködik a Terület- és Településfejlesztés Operatív Program (TOP) Közreműködő Szervezeti feladatok ellátásában, különösen a projektek szakmai/pénzügyi megvalósulásának nyomon követése tekintetében.

**A pályázat elbírálásánál előnyt jelent:**

* hazai és/vagy uniós támogatások kezelésében és lebonyolításában szerzett tapasztalat,
* EMIR/EUPR ismerete,
* közbeszerzési eljárások ismerete,
* számviteli ismeretek.

**Munkavégzés helye és pontos címe:** Magyar Államkincstár Zala Megyei Igazgatóság Állampénztári Iroda, 8900 Zalaegerszeg, Dísz tér 7.

**Az álláshely határozatlan időre, teljes munkaidőben történő foglalkoztatásra szól, 6 hónap próbaidő kikötésével.**

**A pályázati anyaghoz kérjük csatolni:**

* Részletes szakmai önéletrajzot.
* Motivációs levelet.
* Kizárólag az álláshely betöltéséhez szükséges iskolai végzettséget, szakképzettséget igazoló okiratok másolatát.

Ön a jelentkezésének elküldésével hozzájárul ahhoz, hogy a Magyar Államkincstár az álláspályázatával összefüggő személyes adatait – a kiválasztási folyamat során kapcsolattartás céljából, illetve munkaerő-kiválasztási célból – nyilvántartsa és kezelje. Kérjük, hogy jelentkezésének elküldése előtt olvassa el az álláspályázatra jelentkezőknek szóló Adatkezelési tájékoztatót a Magyar Államkincstár honlapján (<http://www.allamkincstar.gov.hu/hu/lakossagi-ugyfelek/allashirdetes_>). A tájékoztatóban foglaltak ismeretében tett nyilatkozatát a pályázat beküldésével egyidejűleg tegye meg. Nyilatkozat hiányában nem áll módunkban pályázati anyagát elbírálni.

**A pályázatokat 2019. év október hó 28. napjáig elektronikusan az** [**igazgato.zalaegerszeg@allamkincstar.gov.hu**](mailto:igazgato.zalaegerszeg@allamkincstar.gov.hu) **e-mail címre kérjük megküldeni.**

Az elektronikus üzenet tárgyában kérjük feltüntetni a ZALHR/7-145/2019. iktatószámot és a feladatkör pontos megnevezését „pályázatkezelési feladatkör”.

A feladatkörrel kapcsolatosan további információt a szervezeti egység vezetője nyújt a 92/501-680 telefonszámon.

**A jelentkezések elbírálásának határideje legkésőbb 2019. év november hó 15. nap.**

**Az álláshely az elbírálást követően azonnal betölthető.**

A pályázati felhívás közzétételre kerül a [*www.kozigallas.gov.hu*](http://www.kozigallas.gov.hu) oldalon is. Amennyiben a pályázati felhívások szövegében eltérés található, a Magyar Államkincstár honlapján közzétett pályázati kiírás szövegét kell irányadónak tekinteni.